’n Nuwe toestelletjie het pas op die mark gekom waarmee die jagter of die eienaar van ’n handwapen kan toets of hy alles reg doen wanneer hy die skoot aftrek.
Die toestel ontleed die jagter se manier van skiet en gee hom via Bluetooth op sy selfoon raad hoe om die foute uit te skakel. Dan weet hy hoe om dit reg te stel indien hy byvoorbeeld geneig is om die skoot af te ruk of die wapen dalk nie styf genoeg vashou nie. Dit is alles dinge wat veroorsaak dat ’n mens nie die teiken se kol tref of ’n bok ’n goeie doodskoot toedien nie.